जरत रइथौं (गजल)
रइहीं तरिया म मनखे, पानी आबे,
अमुआ डारी म बइठे जोहत रइहौं।
घर म सुरता भुलाये, बइठे रहिबे,
कोला बारी म मैंहा, ताकत रइहौं।
बिना चिंता फिकर तैं, सोये रहिबे,
बनके पहरी मैं, पहरा देवत रइहौं।
तैंहा बनके बदरिया, बरसत रहिबे,
मैं पियासे,पानी बर, तरसत रइहौं।
मोर आघू म दूसर लंग हंसत रहिबे,
घूंट पी पी के मैंहा रोवत रइहौं।
दिया बाती बन तैंहा बरत रहिबे,
मैंहा बन के पतंगा जरत रइहौं।
मनोहर दास मानिकपुरी
About संजीव तिवारी
हमर उदीम मेकराजाला म छत्तीसगढी भाखा के रचना मन ला धरनहा राख के एके जघा सकेले के हावय. हमर छत्तीसगढ के रहइया मन ला तो हमर भाखा के साहित्य के भंडार ल झांके बर मिल जाथे, फेर इहां ले बाहिर रहइया हमर भाखा के परेमी मन बर अपन महतारी भाखा ला पढे अउ सुने के ये ह सुघ्घर साधन आय. गुरतुर गोठ के हमर ये उदीम कइसे लागिस हमला बताहू.
This entry was posted in कबिता
, गीत
and tagged Manohar Das Manikpuri
. Bookmark the permalink
.
mai_Deva hne_Deva hne_Deva hne_Deva hne_Deva hne_Deva hne_Deva awa_Deva kas_Deva hne_Deva awa_Deva bho_Deva awa_Deva awa_Deva bho_Deva hne_Deva eng_Latn mai_Deva taq_Latn eng_Latn unk